**Eirinn Larsen** (født 1969) er en norsk historiker. Hun er professor i historie ved Institutt for arkeologi, konservering og historie (IAKH) ved Universitetet i Oslo. Hun forsker på nyere norsk og nordisk historie, og leder forskningsprosjektet Nordic Branding finansiert av UiO:Norden. Larsen leder også forskningsgruppen Demokrati, frihet og grenser ved IAKH.

Karriere
--------

Larsen tok hovedfag i historie ved Universitetet i Bergen i 1996, og doktorgraden ved European University Institute i Firenze i 2005 på en avhandling om næringslivsutdanning i Frankrike og Norge i perioden 1870–1980 i et kjønnsperspektiv.

Hun var forsker III ved Handelshøyskolen BI 1998–1999, gjesteforsker ved Hautes Études Commerciales de Paris 1999–2000, doktorgradskandidat ved European University Institute 2000–2004, forsker ved Rokkansenteret 2004–2006, rådgiver i Kunnskapsdepartementet 2007–2008, forsker ved Forum for universitetshistorie ved Universitetet i Oslo 2009–2011, postdoktor i økonomisk historie ved BI 2010–2013 og forsker II og senere forsker I ved Senter for næringslivshistorie ved BI fra 2014 til 2016.

Sammen med Hilde Danielsen og Ingeborg Winderen Owesen utgav hun i 2013 *Norsk likestillingshistorie 1814–2013*. 

Hun er fra 2016 medlem av Norges kvinnelobbys ekspertutvalg for kvinne- og likestillingspolitikk. Hun har sittet i redaksjonsrådet til Nytt Norsk Tidsskrift fra 2003 til 2009, og var tidsskriftets redaksjonssekretær fra 1998 til 1999. Larsen har flere styreverv, deriblant i Den norske historiske forening (HIFO), Senter for kjønnsstudier ved Universitetet i Stavanger og Moss by- og industrimuseum (politisk valgt). 

Eirinn Larsen eier og bor på familiegården Vestre Pålsrød i Rygge (nå Moss kommune), er gift med jussprofessor Malcolm Langford og søster av Torgeir Larsen.

Referanser
----------

1. ↑   Moss Avis, verkets språk norsk, www.moss-avis.no, utgitt 19. desember 2016, besøkt 2. november 2021, «Etter at Anne Sofie gikk bort høsten 2014, tok datteren Eirinn og Eirinns ektemann Malcolm Langford fra Australia over gården sommeren 2015.»[Hentet fra Wikidata]
2. ↑  «Eirinn Larsen - Senter for tverrfaglig kjønnsforskning». *www.stk.uio.no*. Besøkt 12. juli 2016.
3. ↑  Eirinn Larsen *«Gender & the welfare state" : maternalism, a new historical concept?»* Hovedoppgave i historie - Universitetet i Bergen, 1996
4. ↑  Eirinn Larsen *Invisible strategies : gender in French and Norwegian business education, 1870-1980*, 2005 ISBN8280950354
5. ↑
6. ↑  «Arkivert kopi». Arkivert fra originalen 12. juli 2016. Besøkt 12. juli 2016.
7. ↑  Ansattside ved BI
8. ↑  «Ekspertutvalget for kvinne- og likestillingspolitikk». Norges kvinnelobby. Arkivert fra originalen 6. august 2016. Besøkt 2. juli 2016.
9. ↑  Eirinn Larsen Arkivert 2. oktober 2016 hos Wayback Machine. UiO Senter for tverrfaglig kjønnsforskning.

Eksterne lenker
---------------

* (en) Eirinn Larsen på Internet Movie Database Rediger på Wikidata
* 

* (no) Publikasjoner av Eirinn Larsen i forskningsdokumentasjonssystemet CRIStin
* 

* (no) Publikasjoner av Eirinn Larsen i BIBSYS

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** CRIStin
 |